**Spletni portal**

**www.sigledal.org**

**išče nove sodelavce.**

**Delo? - Vnašanje podatkov v administracijo portala, urejanje in povezovanje vsebin ipd.**

**Zainteresirani vabljeni, da se javite na mail: tamara.matevc@gmail.com**

KAJ O DELU PRAVIJO DOSEDANJI SODELAVCI:

… za Sigledal je krasno delati, ker si lahko delo prilagajaš glede na čas, ki ga imaš. Za tiste z računalniškimi sposobnostmi je izjemno primerno, ker se hitro naučiš, kar moraš znati, prav tako pa za tabo stoji ekipa, ki ti ob težavah vedno pomaga in je hitro odzivna … (*Urška*)

\*\*\*

Delo je zelo razgibano, obsega tako strogo administrativne naloge kot tudi tiste malo bolj kreativne. Opravljati ga je mogoče od kjerkoli, tudi v pižami z domačega kavča.

Primerno je predvsem za tiste, ki jih zanima gledališče (in tudi sodobna slovenska dramatika).  Z delom na portalu boste dobili širok vpogled v sodobno slovensko gledališko produkcijo, včasih si boste lahko kakšno predstavo ogledali tudi v živo.

Vse sodelavke so super, prav posebna carica pa je šefica Tamara, ki se nikoli ne jezi, tudi če kdaj kaj zašuštramo ali pozabimo. Ima odličen občutek in hitro ugotovi, katere naloge komu ležijo bolj in katere manj, vesela pa je tudi novih idej in predlogov.

(*Maruša*)

\*\*\*

Najboljše pri delu za SiGledal je, ne koliko lahko ti doprineses portalu, temvec koliko lahko portal doprinese tebi. Zame je privilegij in nanj sploh ne gledam kot delo, temvec kot popestritev mojega vsakdana. Poleg tega pa je dodatek se super urnik, šefica in sodelavci. Pridte, uzivamo! :)" (*Ula*)

\*\*\*

Za Sigledal delam že kar nekaj let. Začela sem kot študentka, ki ji je študij primerjalne književnosti in slovenistike priljubil dramatiko in gledaliče, delo pa zadnja leta nadaljujem kot zunanja sodelavka. Portal Sigledal mi daje možnost, da ostajam v stiku z gledališčem in slovensko uprizoritveno sceno. Življenjska pot me je namreč zanesla v popolnoma druge sfere. Čeprav se ekipa Sigledal konstantno osvežuje in krepi, njeno jedro ostaja enako. Nad vsemi in vsem bdi Tamara, ki nam predstavlja oporo, na katero se lahko vedno obrnemo. Delo na Sigledal bi preprosto priporočila vsem, ki imate radi gledališče. (*Maša*)

\*\*\*

Meni je bilo fajn delati za SiGledal, ker nikoli prej in nikoli kasneje nisem bila tako zelo na tekočem z dogajanjem v slovenskem gledališču - z novimi premierami, čisto svežimi dramskimi teksti, dramatikov\_čark, izdajami knjig na to temo, nagradami, gostovanji, festivali itd. Prijetna izkušnja so bili tudi stiki s piarovci z različnih gledališč ter stiki z najrazličnejšimi gledališkimi ustvarjalci in ustvarjalkami samimi, ki so se obračali na nas s prošnjami za urejanje njihove Wiki strani, objavo tekstov in podobno.  
To delo bi zato priporočila vsem, ki jih zanima gledališki svet, so jim blizu oblikovanje in priprava različnih tekstov, hkrati pa imajo nekaj malega veselja tudi s klikanjem in urejanjem zakulisja spletne strani.

Predvsem pa je bilo fajn delati za Sigledal zaradi zagnane ekipe, ki stoji za portalom. Svoje delo počnejo ambiciozno in predano, a hkrati ohranjajo posluh za medosebne odnose. Tamara, urednica portala, odlično povezuje delo med vsemi sodelavci portala, je izjemno odzivna, daje jasna navodila in je vedno pripravljena na dialog.

Delo za SiGledal mi je (seveda znotraj vnaprej dogovorjenih jasnih okvirjev) omogočalo tudi veliko fleksibilnosti in samostojnega razpolaganja z obveznostmi. Plačilo je bilo redno in vedno v skladu z dogovorom. *(Anja*)